เว็บเชลซีเผยบทสัมภาษณ์ ซิโก้ ก่อนดวล มูรินโญ เสาร์นี้
เว็บไซต์ทางการของทีม เชลซี เผยบทสัมภาษณ์ของ ซิโก้ เกียรติศักดิ์ เสนาเมือง ที่จะคุมทีม ไทยแลนด์ ออลสตาร์ ปะทะฝีเท้ากับ เชลซี ในวันเสาร์นี้ ว่าอยากเจอกับ โชเซ มูรินโญ เนื่องจากได้เลียนแบบสไตล์การคุมทีมหลายอย่างจากกุนซือชาวโปรตุเกส,สำนักข่าวต่างประเทศรายงานวันที่ 26 พ.ค. ว่า เว็บไซต์อย่างเป็นทางการของ สิงโตน้ำเงิน เชลซี แชมป์พรีเมียร์ลีก อังกฤษ ฤดูกาล 2014-2015 เผยคำสัมภาษณ์ของ ซิโก้ เกียรติศักดิ์ เสนาเมือง กุนซือทีมชาติไทย ก่อนที่จะนำทีม ไทยแลนด์ ออลสตาร์ แข่งฟุตบอลนัดพิเศษกับ เชลซี ที่สนามราชมังคลากีฬาสถาน ในวันที่ 30 พ.ค. นี้,ซิโก้ เผยว่า เชลซี มีนักเตะที่ดีมากมาย แต่ผมไม่ได้ตั้งตารอคอยนักเตะคนไหนมากไปกว่า โชเซ มูรินโญ ตอนที่ผมผันตัวเองมาเป็นโค้ช ผมเลียนแบบสไตล์การทำทีมของมูรินโญหลายรูปแบบ มันน่าตื่นเต้นมากที่จะได้มีโอกาสพบกับเขา ผมตั้งตารอที่จะได้จับมือกับเขาและถ่ายรูปกับเขา,นอกจากนี้ ซิโก้ ยังย้อนอดีตถึงครั้งที่ตัวเขาลงสนามเจอกับ เชลซี เมื่อวันที่ 27 พ.ค. ปี 1997 ที่เวลานั้นเชลซีมีนักเตะอย่าง จิอันฟรังโก โซลา, โรแบร์โต ดิ มัตเตโอ, มาร์ค ฮิวจ์ส, แดน เปเตรสคู และ จิอันลูกา วิอัลลี เดินทางมาฟาดแข้งที่ประเทศไทยเป็นครั้งแรกหลังได้แชมป์ เอฟเอ คัพ ที่สนามเวมบลีย์ ก่อนหน้านั้นแค่ 10 วันเท่านั้น,มันเป็นความทรงจำที่ดีจริงๆ ในเวลานั้น มันเป็นอะไรที่น่าตื่นเต้นมากๆ สำหรับผมและเพื่อนร่วมทีมที่ได้แข่งกับทีมอย่างเชลซีที่มีนักเตะดังมากมาย มันไม่ได้เป็นเรื่องที่น่าตื่นเต้นสำหรับนักเตะเท่านั้น แต่ยังรวมถึงแฟนบอลที่ได้ดูพวกเขา มันไม่ใช่เรื่องง่ายในการเล่นกับนักเตะชั้นยอด แต่เราก็พยายามจะทำให้ดีที่สุดเพื่อให้พวกเขามีเกมที่ดี และมันก็เป็นความรู้สึกที่ดีมากๆ ผมชอบ จิอันฟรังโก โซลา นะ ผมอยากจะแลกเสื้อกับเขาตอนหลังจบเกม แต่ผมไม่มีโอกาสเลย เพราะผู้เล่นของเราต่างก็ต้องการเช่นกัน แต่ผมก็ได้แลกเสื้อกับนักเตะเชลซีคนหนึ่งนะ แต่ตอนนี้ผมจำไม่ได้แล้วว่าเป็นใคร 
เว็บไซต์ทางการของทีมเชลซี เผยบทสัมภาษณ์ของ ซิโก้ เกียรติศักดิ์ เสนาเมือง ที่จะคุมทีม ไทยแลนด์ ออลสตาร์ ปะทะฝีเท้ากับ เชลซี ในวันเสาร์นี้ว่าอยากเจอกับ โชเซ มูรินโญ เนื่องจากได้เลียนแบบสไตล์การคุมทีมหลายอย่าง
พรีเมียร์ลีก,เชลซี,ไทยแลนด์ ออลสตาร์,โชเซ มูรินโญ,เกียรติศักดิ์ เสนาเมือง,ข่าวกีฬา,ข่าว,ไทยรัฐออนไลน์